

PROJEKTS uz 11.10.2023.

FK – 18.10.2023.

domē – 26.10.2023.

sagatavotājs un ziņotājs: L.Raiskuma

LĒMUMS

Ādažos, Ādažu novadā

2023. gada 26. oktobris **Nr. 00**

**Par pašvaldības iestāžu reorganizāciju**

Ar Ādažu novada pašvaldības domes 2023. gada 28. jūnija lēmumu Nr. 239 “Par nekustamo īpašumu nodošanu pārvaldībā pašvaldības aģentūrai “Carnikavas komunālserviss”” (turpmāk – Aģentūra) tika noteikts, ka līdz 2023. gada 31. decembrim ir jāveic pašvaldības izglītības iestāžu un struktūrvienību tehniskā un daļēji arī administratīvā personāla šādu amatu pārcelšana uz Aģentūru:

|  |  |  |
| --- | --- | --- |
| **N.p.k.** | **Pašvaldības iestāde** | **Darbinieku skaits** |
| 1. | Ādažu PII Strautiņš” | 12 |
| 2. | Kadagas PII “Mežavēji” | 8 |
| 3. | Ādažu vidusskola | 26 |
| 3.1. | Ādažu sākumskola | 17 |
| 3.2. | Ādažu vidussskolas PII | 2 |
| 4. | Centrālās pārvaldes Sporta nodaļa | 9 |
|  | **Kopā** | **74** |

Reorganizācijas rezultātā tiks centralizēta un pilnveidota iekšējās kontroles sistēma un darba organizācija minēto iestāžu uzturēšanas funkciju jautājumos, kā arī netiks radītas jaunas amata vietas, un reorganizācijai nebūs ietekmes uz pašvaldības budžetu.

Pamatojotiesuz Valsts pārvaldes iekārtas likuma 15. panta trešās daļas 3. un 4. punktu un 30. panta otro daļu, Pašvaldību likuma 10. panta pirmās daļas 8. un 14. punktu, Valsts un pašvaldību institūciju amatpersonu un darbinieku atlīdzības likumu, Ministru kabineta 2022. gada 26. aprīļa noteikumiem Nr. 262 "Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība" un Finanšu komitejas 18.10.2023. atzinumu, Ādažu novada pašvaldības dome

**NOLEMJ:**

1. Ar 2024. gada 1. janvāri pārcelt uz pašvaldības aģentūru “Carnikavas komunālserviss” šādus amatus pašvaldības iestādēs un struktūrvienībās (pielikumā):
   1. Ādažu pirmsskolas izglītības iestādē “Strautiņš”:
      1. “Saimnieciskās daļas vadītājs”;
      2. “Dežurants”;
      3. “Baseina dežurants”;
      4. “Uzkopšanas darbu organizators”;
      5. “Apkopējs/dežurants”;
      6. “Apkopējs” (2 amati);
      7. “Palīgstrādnieks/sētnieks”;
      8. “Strādnieks”;
      9. “Ēkas dežurants” (3 amati);
   2. Kadagas pirmsskolas izglītības iestādē “Mežavēji”:
      1. “Saimnieciskās daļas vadītājs”;
      2. “Uzkopšanas darbu organizators”;
      3. “Apkopējs” (2 amati);
      4. “Ēkas dežurants” (3 amati);
      5. “Labiekārtošanas strādnieks”;
   3. Ādažu vidusskolā:
      1. “Direktora vietnieks saimnieciskajā darbā”;
      2. “Saimniecības pārzinis”;
      3. “Apkopējs” (15 amati);
      4. “Dežurants/garderobiste” (3 amati);
      5. “Ēkas uzraugs” (4 amati);
      6. “Labiekārtošanas darbu speciālists” (2 amati).
   4. Ādažu sākumskolā:
      1. “Apkopējs” (11 amati);
      2. “Ēkas uzraugs” (4 amati);
      3. “Labiekārtošanas strādnieks” (2 amati).
   5. Ādažu vidusskolas pirmsskolas izglītības grupās amats “Apkopējs” (2 amati);
   6. Centrālās pārvaldes Sporta nodaļā:
      1. “Vadītāja vietnieks saimnieciskajā darbā”;
      2. “Dienas dežurants”;
      3. “Apkopējs/dežurants”;
      4. “Apkopējs” (6 amati).
2. Pārsaukt amatus “saimnieciskās daļas vadītājs”, “vadītāja vietnieks saimnieciskos jautājumos”, “direktora vietnieks saimnieciskajā darbā”, atbilstoši pielikuma 1., 9., 21. un 30. punktā noteiktajam.
3. Aģentūra ir šī lēmuma 1. punktā minēto amatu, personāla un budžeta tāmju pārņēmēja finanšu, mantas, tiesību, saistību un darba organizācijas jautājumos, ciktāl normatīvajos aktos, domes lēmumos un pašvaldības rīkojumos nav noteikts citādi.
4. Centrālās pārvaldes Personāla nodaļai un Aģentūrai ārējos normatīvajos aktos noteiktajā termiņā un kārtībā veikt darbības lēmuma 1. punktā minētajos amatos esošo darbinieku darba tiesisko attiecību ar pašvaldību nepārtrauktai turpināšanai Aģentūrā, pielikumā noteiktajos amatos, vai, ja darbinieks tam nepiekrīt – darba tiesisko attiecību izbeigšanai.
5. Centrālās pārvaldes Personāla nodaļai līdz 2023. gada 31. decembrim veikt grozījumu domes 2023. gada 25. janvāra lēmumā Nr. 40 “Par amatpersonu un darbinieku mēnešalgām 2023. gadā un izmaiņām amatu sarakstā” šādos pielikumos:
   1. 10. pielikuma sadaļā “ĀDAŽU PIRMSSKOLAS IZGLĪTĪBAS IESTĀDES “STRAUTIŅŠ” (AMATPERSONU) AMATALGU SARAKSTS 2023. GADAM”;
   2. 11. pielikuma sadaļā “KADAGAS PIRMSSKOLAS IZGLĪTĪBAS IESTĀDES “MEŽAVĒJI” (AMATPERSONU) AMATALGU SARAKSTS 2023. GADAM”;
   3. 14. pielikuma sadaļā “ĀDAŽU VIDUSSKOLAS (AMATPERSONU) AMATALGU SARAKSTS 2023. GADAM”;
   4. 2. pielikuma sadaļā “CENTRĀLĀS PĀRVALDES (AMATPERSONU) AMATALGU SARAKSTS 2023. GADAM”.
6. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K.Miķelsone

Sadale:

ĀVS, ĀPII, KPII, SPN, CKS, PSN, GRN, IDR, IDRV - @